Aurinkosähköjärjestelmän komponentti, joka muuttaa aurinkopaneelien tuottaman tasavirran vaihtovirraksi, jota eri kodinkoneet ja laitteet pystyvät käyttämään. Suurin osa nykyisin käytetyistä inverttereistä ovat kolmivaiheinvertterejä, jotka jakavat aurinkopaneelien tuoton kolmelle vaiheelle. Kotitalouksissa ja muissa kiinteistöissä sähköt toimivat tyypillisesti kolmella eri vaiheella, minkä takia pääsulakkeita on usein kolme kappaletta. Aurinkosähköjärjestelmän invertteri voi olla myös yksivaiheinvertteri, joita käytetään lähinnä vain erittäin pienissä alle kuuden paneelin aurinkosähköjärjestelmissä. Mikroinverttereistä katso kohta mikroinvertteri.